Man (24) by dam doodgeskiet | Netwerk24
Deur Cara-Lee Dorfling 17 Februarie 2020 14:06
Volgens die Oos-Kaapse polisie is Keanan Magnie (24) omstreeks 16:30 by die dam doodgeskiet.
Keanan Magnie (24) is Sondag doodgeskiet. Foto: Facebook, Keanan Magnie
Dié dam in Channerstraat lok veral oor naweke talle besoekers wat onder die bome met piekniekmandjies uitspan.
Magnie het die middag in die geselskap van ’n groep vriende by die dam deurgebring toe hy geskiet is.
Kapt. Gerda Swart, polisiewoordvoerder, sê hy is na bewering deur twee mense aangeval. Hy het verskeie skietwonde aan sy bolyf opgedoen en is op die toneel dood verklaar. Sy twee aanvallers het glo weggehardloop.
Swart sê niemand anders is in die skietery beseer nie.
Polisiebeamptes by die Willowdam in Uitenhage waar Keanan Magnie (24) Sondag doodgeskiet is. Foto: Verskaf
Brig. Ronald Koll, waarnemende bevelvoerder van die Uitenhage-polisiegebied, het die skietvoorval veroordeel.
Enigeen met inligting oor die skietery kan die Uitenhage-polisiekantoor by 041 996 3438 bel.
Meer oor: Uitenhage | Doodgeskiet | Dam | Piekniek
Kêrel kry glo vrou se lyk ná skietery
Man voor vrou op plaas doodgeskiet